**Etihad Airways** (Bahasa Arab **شركة الاتحاد للطيران** *sharikat alittiḥād liṭṭayarān*) adalah syarikat penerbangan nasional dan syarikat penerbangan kedua terbesar di Emiriah Arab Bersatu (selepas Emirates). Ibu pejabatnya terletak di Bandar Khalifa, Abu Dhabi, berhampiran Lapangan Terbang Antarabangsa Abu Dhabi. Etihad memulakan operasi pada bulan November 2003.

Syarikat penerbangan ini mengendalikan lebih 1,000 penerbangan seminggu ke lebih 120 destinasi penumpang dan kargo di Timur Tengah, Afrika, Eropah, Asia, Australia dan Amerika dengan pesawat 116 Airbus dan Boeing pada Februari 2018. Pada 2015, Etihad membawa 14.8 juta penumpang dan meningkat 22.3% daripada tahun sebelumnya dan meraih pendapatan sebanyak AS $ 9.02 bilion dan keuntungan bersih AS $ 103 juta. Pangkalan utamanya adalah Lapangan Terbang Antarabangsa Abu Dhabi.

Etihad juga mengendalikan Percutian Etihad dan Kargo Etihad. Etihad turut mewujudkan perikatan syarikat penerbangannya sendiri iaitu Rakan Etihad Airways pada tahun 2015 yang termasuk Jet Airways, Air Serbia dan Air Seychelles. Etihad Airways memegang pelaburan ekuiti minoriti di syarikat penerbangan yang mengambil bahagian; serta memegang saham dalam Virgin Australia yang secara tidak rasmi disenaraikan sebagai Rakan Etihad Airways. Tempahan untuk syarikat penerbangan ini disatukan di bawah satu rangkaian.

Boeing 777-300ER Etihad

Sejarah
-------

Etihad Airways ditubuhkan sebagai syarikat penerbangan nasional Emiriah Arab Bersatu pada bulan Julai 2003 oleh Surat Keputusan Diraja (Amiri) yang dikeluarkan oleh Sheikh Khalifa bin Zayed Al Nahyan yang mahukan syarikat penerbangan untuk Abu Dhabi. Darwish Alkhoory, ketua juruterbang peribadi Sheikh Zayed, menubuhkan syarikat penerbangan ini. Ianya bermula dengan modal berbayar awal sebanyak AED500 juta. Perkhidmatan dilancarkan dengan penerbangan ke Al Ain pada 5 November 2003. Pada 12 November 2003, Etihad memulakan operasi komersil dengan pelancaran perkhidmatan ke Beirut. Sebelum penubuhan Etihad, Gulf Air adalah syarikat penerbangan yang berpusat di Lapangan Terbang Antarabangsa Abu Dhabi dan juga dimiliki oleh Bahrain dan Kesultanan Oman.

Pada bulan Jun 2004, syarikat penerbangan ini membuat pesanan pesawat bernilai AS $ 8 bilion untuk lima Boeing 777-300ERs dan 24 pesawat Airbus yang termasuk empat Airbus A380s. A380 yang pertama telah disampaikan pada Disember 2014.

Etihad melaporkan keuntungan bersih tahun penuh pertamanya pada tahun 2011 sebanyak AS $ 14 juta sejajar dengan pelan strategik yang diumumkan oleh CEO James Hogan pada tahun 2006.

Destinasi
---------

Rencana utama: Destinasi-destinasi Etihad AirwaysSehingga Julai 2017, Etihad menawarkan 116 destinasi penumpang dan kargo di seluruh Afrika, Eropah, Amerika Utara, Asia dan Australia dari habnya di Lapangan Terbang Antarabangsa Abu Dhabi sehingga menamatkan perkhidmatan ke São Paulo pada akhir bulan Mac 2017. Etihad Airways adalah salah satu daripada beberapa syarikat penerbangan yang mempunyai perkhidmatan penumpang ke semua enam benua.

### Perjanjian perkongsian kod

Perjanjian perkongsian kod Etihad Airways dengan syarikat penerbangan yang berikut:

* Aegean Airlines
* Aer Lingus
* Aerolíneas Argentinas
* Air Astana
* Air Canada
* Air Europa
* Air France
* Air Malta
* Air New Zealand
* Air Serbia
* Air Seychelles
* airBaltic
* Alitalia
* All Nippon Airways
* Asiana Airlines
* Bangkok Airways
* Belavia
* Brussels Airlines
* Czech Airlines
* EgyptAir
* Flybe
* Flynas
* Garuda Indonesia
* Hong Kong Airlines
* Jet Airways
* JetBlue
* Kenya Airways
* KLM
* Korean Air
* kulula.com
* Lufthansa
* Malaysia Airlines
* Middle East Airlines
* Montenegro Airlines
* Oman Air
* Pakistan International Airlines
* Philippine Airlines
* Precision Air
* Royal Air Maroc
* S7 Airlines
* Scandinavian Airlines
* SriLankan Airlines
* Swiss International Air Lines
* TAP Air Portugal
* Turkish Airlines
* Vietnam Airlines
* Virgin Australia

Rujukan
-------

1. ↑  "Etihad Airways Route Map". *flights.etihad.com*. Dicapai pada 2018-03-03.
2. ↑  "Our offices".
3. ↑  "Etihad Airways fast facts & figures 2015". Etihad Airways. Dicapai pada 24 June 2016.
4. ↑  "EY02184\_ Fast Facts & Figures- OCT 2015\_V5" (PDF). Dicapai pada 2016-10-30.
5. ↑  "Etihad Airways in Brief" (PDF). Etihad Airways. Dicapai pada 25 June 2012.
6. ↑  "Etihad Airways Fleet". *Airfleets.net*. Dicapai pada 31 December 2017.
7. ↑  "Fourth consecutive year of net profit". *Etihad Global*.
8. ↑  "Directory: World Airlines". *Flight International*. 3 April 2007. m/s. 78.
9. ↑  "Etihad Airways in Brief" (PDF). Etihad Airways. Dicapai pada 25 June 2012.
10. ↑  "Etihad targets Star, Oneworld with new Partners brand - Plane Talking". *crikey.com.au*.
11. ↑  Sneak Peek Of Etihad Airways Special A380 Livery Date accessed: 16 May 2014
12. ↑  "Etihad Airways lands first profit". 10 Februari 2012. Diarkibkan daripada yang asal pada 11 Julai 2012. Unknown parameter `|deadurl=` ignored (bantuan)
13. ↑  "Etihad Airways Fast Facts and Figures - October 2015" (PDF). Etihad Airways. Dicapai pada 5 March 2016.
14. ↑  Staff. "Etihad launches flights to Brazil". *Emirates 24-7*. Dicapai pada 24 April 2015.
15. ↑  "Sitemap:". Diarkibkan daripada yang asal pada 2017-08-25. Dicapai pada 24 April 2015.
16. ↑  "Codeshare partners". *etihad.com*. Unknown parameter `|dead-url=` ignored (bantuan)
17. 1 2 3 4 5  Liu, Jim (16 April 2018). "Etihad expands codeshare routes in 2Q18". *Routesonline*. Dicapai pada 16 April 2018.
18. ↑  Liu, Jim (22 November 2017). "Etihad / airBaltic expands codeshare partnership in W17". *Routesonline*. Dicapai pada 22 November 2017.
19. ↑  "EGYPTAIR and Etihad Airways sign codeshare partnership".
20. ↑  "Etihad and Lufthansa strike code-share deal".
21. ↑  "Arabian Aerospace - Etihad Airways and Montenegro Airlines sign codeshare agreement". *www.arabianaerospace.aero*.